Euroopa Kohtu (seitsmes koda) 6. juuli 2012. aasta määrus – Hermes Hitel és Faktor
(kohtuasi C‑16/12)
Eelotsusetaotlus – Liidu õiguse üldpõhimõtted – Metsaseadus – Seose puudumine liidu õigusega – Euroopa Kohtu ilmselge pädevuse puudumine
Eelotsuse küsimused – Euroopa Kohtu pädevus – Piirid – Liidu õiguse üldpõhimõtete tõlgendamise taotlus – Taotlus, mis on esitatud vaidluse raames, mis puudutab siseriiklike õigusnormide kohaldamist, mis ei kuulu nimetatud õiguse kohaldamisalasse – Ilmne Euroopa Kohtu pädevuse puudumine (ELTL artikkel 267; Euroopa Kohtu kodukord, artikli 92 lõige 1 ja artikli 103 lõige 1) (vt punktid 13–16, 19 ja 20)
Ese
Eelotsusetaotlus – Gyulai Törvényszék – Liidu õiguse üldpõhimõtete tõlgendamine – Panga ja avalik-õigusliku asutuse vahel sõlmitud hüpoteeklaenu leping – Õigusnormide muudatused, millega kõrvaldatakse tsiviilkäibest teatav metsamaa, mis varem oli tsiviilkäibes – Muudatus, mille tõttu ei ole nimetatud hüpoteeklaenu lepingu esemeks olevat maad võimalik müüa avalikul enampakkumisel laenuandja poolt laenuvõtja lepinguliste kohustuste täitmatajätmise tõttu algatatud menetluses.
Resolutsioon
Euroopa Liidu Kohtul puudub ilmselgelt pädevus vastata Gyulai Törvényszéki (Ungari) 4. jaanuari 2012. aasta otsusega esitatud küsimustele.